ການປະທ້ວງ ຕໍ່ຕ້ານ ປ. Morsi ກ້າວເຂົ້າສູ່ ມື້ທີສີ່ (ສະໄລດ໌)
ທ່ານ Mohammed Morsi ​ຈະ​ພົບ​ປະ​ ກັບສະພາ​ຍຸ​ຕິ​ທໍາສູງສຸດ​ຂອງ​ປະ​ເທດ ​ ໃນ​ຂະນະ​ທີ່ ບັນດາຜູ້​ພິພາກສາ ຊັກ​ຊວນ​ໃຫ້ທ່ານຈຳກັດອຳນາດ ທີ່ທ່ານມອບໃຫ້ຕົວເອງ.
ປະທານາທິບໍດີ ອີຈິບ ທ່ານ Mohammed Morsi ເຖິງກໍາໜົດ ທີ່ຈະພົບປະກັບ ສະພາຍຸຕິທໍາສຸງສຸດຂອງປະເທດ ໃນຂະນະທີ່ ບັນດາຜູ້ພິພາກສາ ພະຍາຍາມ ຊັກຊ່ວນໃຫ້ ປະທານາທິບໍດີ ຈໍາກັດອໍານາດທັງໝົດ ທີ່ທ່ານ ມອບໃຫ້ຕົນເອງອາທິດແລ້ວນີ້ ຄໍາສັ່ງໄດ້ເຮັດໃຫ້ເກີດການປະທ້ວງຈາກ ບັນດານັກເຄຶ່ອນໄຫວ ທີ່ ບໍ່ເປັນພ້ອມ ຜູ້ກໍາລັງປະທ້ວງຢູ່ທີ່ ຈັດຕຸລັດ Tahrir ເປັນມື້ທີ່ສີ່ ໃນວັນຈັນ ຮຽກຮ້ອງໃຫ້ ທ່ານ Morsi ຫັນປ່ຽນການຕັດສິນໃຈ ຂອງທ່ານ ບັນດາຝ່າຍຄ້ານ ແລະຜູ້ສະໜັບສະໜູນ ປະທານາ ທິບໍດີ ພາກັນຮຽກຮ້ອງໃຫ້ມີການເດີນປະທ້ວງຄັ້ງໃຫຍ່ ຢູ່ກາງ ເມືອງໃນວັນອັງຄານມື້ອຶ່ນນີ້ ຄໍາສັ່ງຂອງທ່ານ Morsi ກ່າວວ່າ ການຕັດສິນໃຈຂອງທ່ານ ບໍ່ສາມາດທີ່ຈະອຸທອນໄດ້ຈາກສານ ແລະຫ້າມສານຍຸຕິທໍາຂອງອີຈິບ ຍຸບສະພາສູງ ແລະສະພາຮ່າງລັດຖະທໍາມະ ນູນໃໝ່ ບັນດາຜູ້ຕິຕຽນກ່າວວ່າ ທ່ານ Morsi ກໍາລັງໄຊ້ອໍານາດຜະເດັດການ ເໝືອນດັ່ງພວກຜູ້ນໍາຄົນກ່ອນ ທ່ານ Hosni Mubarak ຜູ້ທີ່ຖືກຂັບໄຫລ່ອອກຈາກອໍານາດການລຸກຮືຂື້ນຂອງປະຊາຊົນ ປະທານາທິບໍດີ ກ່າວວ່າ ຄໍາສັ່ງຂອງທ່ານພ່ຽງແຕ່ “ຊົ່ວຄາວ” ແລະຈະສິ້ນສຸດລົງເວລາ ອີຈິບ ເລືອກຕັ້ງເອົາສະພາໃໝ່ ພາຍໃຕ້ການດັດແປງລັດຖະທໍາມະນູນ ໂຄສົກທ່ານນຶ່ງ ຂອງຣັຖບານເສຣີ ແລະພັກຍຸຕິທໍາ ຂອງທ່ານ ກ່າວໃນວັນອາທິດຜ່ານມານີ້ວ່າ ຄໍາສັ່ງນີ້ ອາດຈະມີໝົດກໍາໜົດພາຍໃນສອງ ເດືອນ ຫລືໜ້ອຍກວ່າ ແລະໃຫ້ເຫັນວ່າເປັນ ການເອົາບາດກ້າວເພື່ອ “ຮັກສາສະຖຽນລະພາບ” ໃນອີຈິບ :